User:Маја467/sandbox

Гуо Пеј
Гуо Пеј (1967- ), је кинеска моднa дизајнерка. Дизајнирала је хаљине за многе кинеске познате личности, креирала је и жуту хаљину коју је Ријана носила на црвеном тепиху  Мет гале 2015. године.

Гуо Пеј је прва кинеска дизајнерка која је званично позвана у Федерацију високе моде и моде Француске (Fédération de la Haute Couture et de la Mode). Године 2016, нашла се на врху листе 100 најутицајнијих личности на свету часописа Tajm (eng. Time).

Живот
Гуо Пеј је рођена 1967. године у Пекингу, отац јој је био војник, а мајка учитељица. Године 1986, завршила је Пекиншку школу лаке индустрије бр.2, смер за модни дизајн. Осамдесетих година двадесетог века, када је модна индустрија у Кини тек кренула да се развија, била је главни дизајнер великих домаћих модних брендова. Такође су је јапанске новине Асахи новости прогласиле једном од 5 најбољих модних дизајнера у Кини. Године 1997. напустила је тадашњу компанију и основала сопствену. (Атеље Ружа, енг.)

Каријера
Први пут је учествовала на Кинеској недељи моде 2006. године, када је својом првом ревијом високе моде представила нову модну линију Реинкарнација. Од 2007. до 2012. године, Гуо Пеј је једну за другом ревијално представила 3 нове колекције, Дечији сан, Хиљаду и две ноћи и Прича о змају. На Олимпијским играма у Пекингу 2008. године, укупно 285 комплета свечане одоре из колекције Сафирно плава, Јапански багрем зелена, Жад бела, коју је дизајнирала Гуо Пеј, освојила су прво месту на свечаној додели награда. Одори је било потребно годину дана ревизије дизајна, 110 000 сати израде, појавила се 774 пута на 302 Олимпијске и 472 параолимпијске церемоније доделе медаља. Поред тога, Гуо Пеј је такође креирала костим који је током церемоније паљења бакље носила Џанг Цији, као и свечану одору коју су носили Сонг Цујинг и Пласидо Доминго док су заједно наступали на церемонији затварања. У 2015. години, на позив Метрополитен музеја у Њујорку, плаво-бели порцелан, велико злато и друге серије радова Гуо Пеј изложени су на специјалној изложби Кроз огледало. Јануара 2016. године, постала је први и једини званично позвани члан Француске асоцијације високе моде (Chambre Syndicale de la Haute Couture) у Кини, а одмах затим је по званичном распореду Париске недеље моде једну за другом представила следеће колекције: Двориште, Сусрет, Легенда, Ера високе моде, Рајско острво, Зграда, Источна палата, Необични свет, Хималаји. Објављено у часопису Тајмс, 21. априла 2016. године, Гуо Пеј је била одабрана за Најутицајнију особу на свету за 2016. годину.